સમય બદલાયો છે. જૂના સમયમાં બહેનના રક્ષણની વાતો થતી હતી, હવેની છોકરીઓ એટલી સક્ષમ થઇ ગઇ છે કે એ જરૂર પડ્યે ભાઇની પડખે પણ અડીખમ ઊભી રહે છે. હવેની બહેન મોહતાજ નથી રહી. એક છોકરીએ કહેલી આ વાત છે. ભાઇ-બહેનના રિલેશનશિપ અંગે તેણે એવું કહ્યું કે હવે ભાઇ કે બહેન એ દોસ્ત પણ છે, જે વાત કોઇને ન કહી શકાય એ ભાઇને કે બહેનને કહી શકાય છે. ભાઇ અને બહેન એક-બીજાના રાઝદાર પણ હોય છે. બહેનની આબરૂ અને ભાઇની ઇજ્જત બંને માટે ઇક્વલી ઇમ્પોર્ટન્ટ હોય છે.